section_heading: Bratstvo-Hajduk e.V. / NK Hajduk 1973. e.V.
paragraph_text: Tijekom 1976. godine vodstvo Hajduka (dakle, Croatije) stupa u pregovore za spajanjem s članovima SC Bratstvo (koje se već natjecalo u njemačkom "C" razredu), da bi tek 1987. godine došlo do fuzije ova dva kluba u novu udrugu: "Bratstvo-Hajduk" e.V. Samo godinu dana poslije na Skupštini kluba to se ime mijenja u NK Hajduk 1973. e.V. Transformacija imena još nije bila u potpunosti završena, čekao se povoljan trenutak kako bi se klubu vratilo matično ime Croatia, koje bi okupilo sve ponajbolje igrače iz nekoliko hrvatskih nogometnih klubova sa šireg područja Berlina, koji su se još uvijek natjecali u "Jugo-ligi".